_:ne4e125edfb534ccb803b68eec7969af0xb0
<http://schema.org/articleBody>
"\n\nEspanya ha registrat 9.571 nous positius de covid-19 des de dijous, fet que deixa la xifra global en 3.300.965 des de l'inici de la pandèmia. Pel que fa a les defuncions, des de l'últim informe n'hi ha hagut 157 i ara la xifra total és de 75.698. Madrid encapçala els contagis en els últims 7 dies amb 8.108 casos, seguida de Catalunya amb 6.052. Per darrere, Andalusia amb 4.651 i el País Basc amb 2.927. Des de l'inici de la pandèmia, Madrid és on més contagis s'han acumulat: 629.080. Just després se situa Catalunya amb 539.381 i la segueix Andalusia amb 508.174. L'autonomia amb més diagnosticats el dia previ és el País Basc, amb 405, mentre que a Madrid n'hi ha hagut 396 i Catalunya no ha informat de cap nou cas al Ministeri de Sanitat.\n\n205 morts en una setmanaPel que fa a les morts, l'informe del Ministeri xifra en 205 les que s'han produït en els darrers 7 dies. D'estes, a Madrid n'hi ha hagut 45, a Andalusia 31 i a Castella i Lleó, 17. A Catalunya n'hi ha hagut 10. Des de l'inici de la pandèmia 331.811 persones de l'Estat espanyol han hagut de ser hospitalitzades per covid-19, de les quals 29.953 han anat a l'UCI. Els últims 7 dies hi ha hagut 1.501 hospitalitzats, 134 dels quals a unitats de cures intensives. La xifra més alta d'hospitalitzacions des de l'inici de l'episodi la té Madrid amb 91.863 i 6.730 a l'UCI. L'última setmana han ingressat a Madrid 201 persones, 15 a l'UCI. Catalunya comptabilitza des de l'inici de la pandèmia 38.566 hospitalitzats. Del total, 3.186 han anat a l'UCI. Els darrers 7 dies han ingressat 136 persones, 10 a l'UCI.\r\nPel que fa a la situació de la capacitat assistencial i l'activitat de la covid-19 als hospitals, en estos moments hi ha 8.416 pacients hospitalitzats per covid-19 que ocupen el 6,80% del total de llits hospitalaris de l'Estat. A Catalunya hi ha 2.010 persones hospitalitzades per covid-19, el 8,15% de llits. També hi ha 1.892 ingressos en UCI a l'Estat, el 19,15% del total. A Catalunya n'hi ha 480, un 34,36%. Quant a la campanya de vacunació, el govern espanyol ha entregat 9.689.995 dosis a les comunitats autònomes i a l'Exèrcit (6.470.295 de Pfizer/BioNtech, 1.044.000 de Moderna i 2.175.700 d'AstraZeneca) i se n'han administrat 8.548.598 fins ara (6.323.911, 501.896 i 1.722.791, respectivament), que representen el 88,2% del total. Hi ha 2.841.148 persones que han rebut les dos dosis de la vacuna al conjunt de l'Estat.\n\n87,5% de les vacunes administradesA Catalunya, de les 1.547.080 dosis rebudes (1.027.880 de Pfizer, 168.400 de Moderna i 350.800 d'AstraZeneca), se n'han subministrat fins ara 1.353.057, el 87,5% del total. La comunitat que més dosis ha rebut ha estat Andalusia (1.648.320) i fins ara n'ha administrat el 91,2% (1.503.567). Extremadura és la Comunitat que ha injectat un percentatge més alt de les vacunes que ha rebut, concretament 233.822 de 254.505, el 91,9%. La Comunitat que n'ha administrat menys a dia de hui és el País Basc amb 370.971 dosis de les 467.650 que ha rebut, el 79,3% del total.\r\nLa Unió Europea ha adquirit fins ara 69.129.990 vacunes, i d'estes Espanya n'ha rebut el 14%, 9.703.645. A les que ha entregat a les comunitats autònomes cal afegir-hi les 7.800 que s'han entregat a Andorra, les 55.600 que ha rebut l'Exèrcit (fins ara n'ha administrat 41.393) i les que estan en procés d'enviament.\n"
<https://valenciadiari.com/coronavirus/espanya-registra-9571-nous-contagis-covid-se-superen-ja-33-milions-total>